ການໃຫ້ອຳນາດ ແກ່ແມ່ຍິງ ອາດຊ່ອຍຍຸຕິ ຄວາມອຶດຢາກ ໃນໂລກ
ນັກຊ່ຽວຊານ ກ່າວວ່າ ການໃຫ້ສິດອຳນາດຫລາຍຂຶ້ນ ແກ່ພວກແມ່ຍິງ ອາດຊ່ອຍເຮັດໃຫ້ ຄວາມອຶດຢາກໃນໂລກ ສິ້ນສຸດລົງ.
ວັນອາທິດທີ 28 ພຶດສະພາ ຜ່ານມານີ້ ເປັນວັນລະນຶກເຖິງອຶດຢາກໃນໂລກ ຊຶ່ງເປັນ ວັນເຕືອນຄວາມຈຳ ໃນທຸກໆປີໃຫ້ຮູ້ວ່າ ມີປະຊາຊົນຫລາຍໆລ້ານຄົນຢູ່ໃນທົ່ວໂລກ ຍັງຂາດແຄນອາຫານການກິນ ຢ່າງຮ້າຍແຮງ ທັງໆທີ່ໂລກຂອງເຮົາ ຜະລິດອາຫານ ເປັນຈຳນວນຫຼວງຫລາຍກໍຕາມ ການຂາດແຄນອາຫານການກິນຢ່າງຕໍ່ເນື່ອງຢູ່ໃນ ບາງຂົງເຂດແມ່ນມີຄວາມເຊື່ອມໂຍງກັບຄວາມບໍ່ສະເໝີພາບທາງດ້ານສັງຄົມ ທີ່ຝັງ ເລິກ ແລະການບໍລິຫານທີ່ຜິດພາດ ຜູ້ຊ່ຽວຊານທ່ານນຶ່ງກ່າວຕໍ່ Zlatica Hoke ນັກ ຂ່າວຂອງວີໂອເອວ່າ ການໃຫ້ອຳນາດແກ່ພວກແມ່ຍິງ ຄືກະແຈ ທີ່ຈະເຮັດໃຫ້ຄວາມ ອຶດຢາກໃນໂລກສິ້ນສຸດລົງ ໄພສານຈະນໍາເອົາລາຍລະອຽດກ່ຽວກັບເລື່ອງນີ້ມາສະ ເໜີທ່ານ ໃນອັນດັບຕໍ່ໄປ ຄວາມອຶດຢາກ ເຮັດໃຫ້ຜູ້ຄົນເສຍຊີວິດ ຫຼາຍກວ່າໂຣກເອດສ໌ ໄຂ້ຍຸງ ແລະວັນນະ ໂຣກຮວມກັນ ສ່ວນໃຫຍ່ຂອງພວກທີ່ດຳລົງຊີວິດດ້ວຍຄວາມອຶດຢາກແມ່ນພວກ ທີ່ຂາດແຄນອາຫານການກິນ ຢ່າງຕໍ່ເນື່ອງ ອັນເປັນຜົນມາຈາກຄວາມທຸກຍາກ ທີ່ ມີມາໂດຍຕະຫລອດ ແບບທີ່ບໍ່ເຄີຍໄດ້ເຫັນກັນຢູ່ໃນລາຍງານຂ່າວປະຈຳວັນ ທ່ານ John Coonrod ຈາກອົງການບັນເທົາຄວາມອຶດຢາກກ່າວວ່າ “ ທ່ານ John Coonrod ເປັນຮອງປະທານອົງການບັນເທົາຄວາມອຶດຢາກຊຶ່ງເປັນ ອົງການຈັດຕັ້ງບໍ່ຂຶ້ນກັບລັດຖະບານ ທີ່ປະຕິບັດງານ ມາໄດ້ 40 ປີແລ້ວ ເພື່ອຊ່ອຍ ປະຊາຄົມຕ່າງໆຢູ່ໃນ 12 ປະເທດ ວາງຍຸດທະສາດຍຸຕິບັນຫາຄວາມອຶດຢາກ ທ່ານ John Coonrod ກ່າວຕື່ມວ່າ ທ່ານ John Coonrod ກ່າວວ່າ ໃນຂະນະທີ່ໄພນ້ຳຖ້ວມ ແລະໄພແຫ້ງແລ້ງ ເປັນ ສາເຫດກໍ່ໃຫ້ເກີດວິກິດການທາງດ້ານອາຫານ ແຕ່ການຂາດແຄນອາຫານຢ່າງຕໍ່ ເນື່ອງແມ່ນເປັນຜົນມາຈາກການບໍລິຫານງານບໍ່ດີໃນໄລຍະຍາວ ໂລກຂອງເຣົາ ຜະລິດອາຫານພຽງພໍກັບຄວາມຕ້ອງການຂອງຜູ້ຄົນ 10 ພັນລ້ານຄົນຄືຫຼາຍກວ່າ ຄວາມຕ້ອງການຂອງປະຊາກອນໂລກທີ່ມີຢູ່ 7 ພັນ 500 ລ້ານຄົນ ແຕ່ເນື່ອງຈາກ ບັນຫາທາງດ້ານສັງຄົມໃຫຍ່ໆຫຼາຍຢ່າງຢູ່ໃນຫຼາຍໆຂົງເຂດຂອງໂລກຈຶ່ງເຮັດໃຫ້ ຜູ້ຄົນເກືອບ 800 ລ້ານຄົນປະສົບກັບຄວາມອຶດຢາກຢ່າງຕໍ່ເນື່ອງ ທ່ານ John Coonrod ເວົ້າວ່າ ສ່ວນໃຫຍ່ຂອງຜູ້ຄົນທີ່ປະສົບກັບຄວາມອຶດຢາກ ແມ່ນພວກຊາວໄຮ່ຊາວນາທີ່ຜະລິດອາຫານແລະພວກຊາວໄຮ່ຊາວນາ ສ່ວນໃຫຍ່ ກໍແມ່ນແມ່ຍິງ ” ແຕ່ໃນຂະນະທີ່ພວກແມ່ຍິງ ເປັນພວກທີ່ເຮັດວຽກສ່ວນໃຫຍ່ ໃນດ້ານກະສິກຳ ແຕ່ ໃນສັງຄົມ ຂອງຫົວໜ້າຄອບຄົວແລ້ວ ເຂົາເຈົ້າບໍ່ໄດ້ຮັບອະນຸຍາດ ໃຫ້ຕັດສິນໃຈ ທ່ານ John Coonrod ກ່າວວ່າ ໂຄງການບັນເທົາຄວາມອຶດຢາກ ໄດ້ເຮັດວຽກ ໃຫ້ການສຶກສາ ແກ່ປະຊາຄົມຕ່າງໆ ເພື່ອໃຫ້ເຂົາເຈົ້າກຸ້ມຕົນເອງແລະໃຫ້ສະມາຊິກຂອງເຂົາເຈົ້າທຸກຄົນເຂົ້າຮ່ວມ ທ່ານ John Coonrod ກ່າວວ່າ ໂຄງການອາຫານໂລກ ສ່ວນໃຫຍ່ແລ້ວ ແມ່ນປະສົບກັບ ຄວາມສຳເລັດ ຄວາມອຶດຢາກໃນໂລກ ໄດ້ຫລຸດລົງເຫຼືອພຽງແຕ່ເກືອບເຄິ່ງນຶ່ງ ນັບ ແຕ່ປີ 1990 ເປັນຕົ້ນມາແລະທ່ານກ່າວວ່າ ເປົ້າໝາຍໃນການຍຸຕິຄວາມອຶດຢາກໃນ ໂລກ ພາຍໃນປີ 2030 ແມ່ນສາມາດທີ່ຈະບັນລຸໄດ້